(бас китара)
Търсенето на различни спонсорства като стриймър
е нещо, което с времето ще придобива
все по-голямо значение, особено докато растете.
Но дори когато започнете от самото начало,
е полезно да го имате предвид, за да оптимизирате
финансовия си потенциал.
Започнах да работя с няколко марки
най-вече защото първи се свързах с тях.
Установих контакт с Monster Energy някъде
на около 15-годишна възраст , като първо ми отказаха,
след което отново се свързах с тях и се съгласиха.
Има много различни начини, по които можете да подходите.
Мрежовите връзки ще бъдат важни
в буквално всеки аспект на живота Ви,
независимо дали ще посещавате конвенции,
те не са единственият начин за свързване.
Все пак контактът лице в лице е най-добър,
затова ако отидете на TwitchCon, си подгответе визитки
и се запознавайте с хората, недейте се страхува да ги заговорите.
Същевременно можете да правите това онлайн
и в Twitter.
Ако видите компания, която представя нещо,
което искате да рекламирате,
не се бойте да се обърнете към тях,
може да проявят интерес и да се договорите нещо.
От другата страна на екрана има
човек, който отговаря за рекламата,
и дори самото запознаване с него
е огромна крачка напред.
Добър начин да си оставите вратичка
за потенциални спонсорства е да се уверите,
че разполагате с надлежна информация за бизнес контакти
в долната част на екрана, под потока Ви, в профила Ви,
в различните социални мрежи
като Twitter и останалите.
Направете си работен имейл, където
разработчиците, издателите и мениджърите
на различните оферти и спонсорства
да могат да се свържат с Вас, да видят дали проявявате интерес.
Има много марки,
които ще искат определена бройка,
когато говорим за едновременни зрители
или за даден брой последователи,
за да работят с Вас и да Ви считат за
добър представител на марката си.
Но собствената Ви гледна точка също играе голяма роля.
Ако можете да се представите на компанията,
и да ги убедите в значението на потока и общността Ви,
че тяхната марка трябва да работи с Вас,
само това показва невероятен талант,
затова преди да се свържете с отделните компании
трябва да знаете собствената си стойност
и какво можете да им предложите.
Каналът ми се разви до точка, от която
можех да започна да работя с марките
общо взето веднага, понеже вече имах
съществуващи марки от YouTube.
Горещо препоръчвам да изчакате, докато имате
среден брой едновременни зрители от поне 100 или повече,
преди да се свържете с някого за месечен
или друг вид спонсорство,
най-вече защото с по-малко и двете страни нямат голяма полза.
Иначе няма да изкарвате достатъчно пари,
за да бъде спонсорството заслужаващо си
спрямо работата, която ще вложите,
като в същото време компанията
може да остане с лошо впечатление.
Имате достъп до богати инструменти на свое разположение
от таблото на Twitch, което ще Ви позволи
да разгледате статистиките и данните си,
броят зрители, едновременни зрители,
абонаменти, ангажираност и други показатели.
Разгледайте различните инструменти в таблото и
вижте какво ще споделите с хората,
които може да поискат такива неща.
Трябва да знаете с какво темпо растете,
какви са прогнозите, как предвиждате да се разраствате,
тъй като ако растете твърде бързо
и да кажем сключите договор за 100 едновременни зрители,
а следващата седмица имате 200,
и месец след това сте на 500,
ще сте изгубили доста пари заради собственото си нетърпение.
Отделете време, проучете нещата
и се уверете, че работите само с компании,
с които наистина искате да работите.
Също толкова важно е да подбирате,
да преценявате и да решавате внимателно
какви предложения ще приемете,
за да не допускате компромиси с марката си
или собствената си репутация.
Гарантирайте си приемственост,
че това е игра, от която се интересувате,
от която зрителите Ви се интересуват
и с която ще създадете наистина интересно съдържание.
Представянето на връзките с марките несъмнено
е от съществено значение.
Никога не трябва да Ви е срам
да разкриете възможностите си за спонсорство.
Ако Ви е срам от това, ако Ви е неудобно,
не приемайте дадената възможност.
Рекламирайте само марки или компании,
с които наистина желаете да работите,
за да може думата Ви да струва нещо.
Уверете се, че не гледате само парите,
и помислете дали това ще е добър продукт за зрителите Ви?
Дали зрителите ще го харесат и дали самият продукт си заслужава?
Има невероятно много компании,
които навлизат в гейминг пространството,
затова трябва да сте наясно какви продукт
ще искате да рекламирате
още преди да започнете с рекламите пред зрителите си,
които евентуално ще дават парите си
на база на Вашата препоръка.